CELEX: 32016D1887
Language: et
Date: 2016-10-24 00:00:00
Title: Komisjoni rakendusotsus (EL) 2016/1887, 24. oktoober 2016, millega nähakse ette standardnõuded, mida liikmesriigid peavad täitma taimetervisealaste uuringukavadega seotud taotluste, aruannete ja maksetaotluste esitamisel (teatavaks tehtud numbri C(2016) 6704 all) (EMPs kohaldatav tekst)

26.10.2016   
            
            
               ET
            
            
               Euroopa Liidu Teataja
            
            
               L 291/15
            
         KOMISJONI RAKENDUSOTSUS (EL) 2016/1887,
   24. oktoober 2016,
   millega nähakse ette standardnõuded, mida liikmesriigid peavad täitma taimetervisealaste uuringukavadega seotud taotluste, aruannete ja maksetaotluste esitamisel
   
      
         (teatavaks tehtud numbri C(2016) 6704 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (1) eriti selle artikli 36 lõiget 5,
   ning arvestades järgmist:
   
               (1)
            
            
               Määrusega (EL) nr 652/2014 on muu hulgas ette nähtud sätted taimetervise ja taimse paljundusmaterjaliga seotud kulude haldamise kohta ning taimekahjustajate esinemist käsitlevate riiklike kavade (edaspidi „uuringukavad“) esitamise ja sisu kohta.
            
         
               (2)
            
            
               Määruse (EL) nr 652/2014 artikli 21 lõikes 1 on sätestatud, et liikmesriigid esitavad komisjonile järgmisel aastal algavad uuringukavad, mille jaoks nad soovivad taotleda rahalist toetust, hiljemalt iga aasta 31. maiks.
            
         
               (3)
            
            
               Määruse (EL) nr 652/2014 artiklis 23 on sätestatud, et liikmesriigid esitavad komisjonile kõikide eelmist aastat hõlmavate heakskiidetud ühe- või mitmeaastaste kavade kohta üksikasjaliku tehnilise ja finantsaruande hiljemalt iga aasta 30. aprilliks. Samuti on sätestatud, et liikmesriigid esitavad komisjonile iga heakskiidetud riikliku kava kohta vahepealse finantsaruande hiljemalt iga aasta 31. augustiks.
            
         
               (4)
            
            
               Määruse (EL) nr 652/2014 artiklis 24 on sätestatud, et liikmesriigid esitavad komisjonile iga heakskiidetud uuringukava kohta eelmisel aastal rakendatud kavadega seotud maksetaotluse hiljemalt järgmise aasta 30. aprilliks.
            
         
               (5)
            
            
               Pärast määruse (EL) nr 652/2014 vastuvõtmist tuleks vastavalt selle artiklis 21 sätestatule kehtestada standardnõuded uuringukavade sisu ja liikmesriikidepoolse esitamise kohta.
            
         
               (6)
            
            
               Lisaks tuleks kehtestada standardnõuded vahe- ja lõpparuannete sisu kohta, sealhulgas pärast uuringukavade rakendamist esitatavate maksetaotluste kohta, nagu on kindlaks määratud määruse (EL) nr 652/2014 artiklites 23 ja 24.
            
         
               (7)
            
            
               Liidu areneva õigusloomega kooskõla tagamiseks tehakse komisjoni veebisaidil kättesaadavaks elektroonilised standardvormid taotluste esitamiseks ning vahe- ja lõpparuandluseks, sealhulgas maksetaotluste esitamiseks, ning neid tuleks uuringukavade puhul kasutada, et hõlbustada vajalike muudatuste tegemist või täiendavate üksikasjade lisamist. Komisjon teavitab liikmesriike alalise taime-, looma-, toidu- ja söödakomitee kaudu kõigist elektrooniliste standardvormide vajalikest muudatustest ning konsulteerib liikmesriikidega sellel teemal. Elektroonilised standardvormid on saadaval komisjoni veebisaidil hiljemalt asjaomase aasta märtsikuu esimeseks nädalaks (lõpparuannete ja maksetaotluste esitamiseks), aprillikuu esimeseks nädalaks (taotluste esitamiseks) ja juulikuu esimeseks nädalaks (vahearuannete esitamiseks).
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevas otsuses käsitletakse selliste ühe- ja mitmeaastaste uuringukavadega seotud toetustaotluse, aruannete ja maksetaotluste esitamise standardnõudeid, mida liikmesriigid viivad ellu taimedele või taimsetele saadustele kahjulike organismide (taimekahjustajad) olemasolu väljaselgitamiseks ja mis vastavad määruse (EL) nr 652/2014 artiklis 19 esitatud tingimustele.
   Artikkel 2
   Määruse (EL) nr 652/2014 artikli 21 lõikes 1 osutatud uuringukavad esitatakse Internetis I lisas toodud asjakohasel elektroonilisel standardvormil.
   Artikkel 3
   Määruse (EL) nr 652/2014 artiklis 23 osutatud vahepealsed finantsaruanded esitatakse Internetis II lisas toodud asjakohasel elektroonilisel standardvormil.
   Artikkel 4
   Määruse (EL) nr 652/2014 artiklis 23 osutatud tehnilised ja finantsaruanded ning kõnealuse määruse artiklis 24 osutatud maksetaotlused esitatakse III lisas toodud asjakohasel elektroonilisel standardvormil.
   Artikkel 5
   Käesolevat otsust kohaldatakse artiklis 2 osutatud uuringukavade ning artiklites 3 ja 4 osutatud aruannete esitamise suhtes alates 1. jaanuarist 2017.
   Artikkel 6
   Käesolev otsus on adresseeritud liikmesriikidele.
   
      Brüssel, 24. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 189, 27.6.2014, lk 1.
   
      I LISA
      Artiklis 2 osutatud iga- ja mitmeaastaste riiklike uuringukavade esitamiseks kasutatav erivorm on saadaval DG SANTE veebisaidil: http://ec.europa.eu/dgs/health_food-safety/funding/cff/plant_health/survey-programmes_en.htm, jaotis 2. Uuringukavade esitamise vormid, 1. Taimekahjustajaid käsitlevate uuringukavade taotluse vahend.
   
   
      II LISA
      Artikli 3 kohaste heakskiidetud uuringukavasid käsitlevate vahearuannete esitamiseks kasutatav erivorm on saadaval DG SANTE veebisaidil: http://ec.europa.eu/dgs/health_food-safety/funding/cff/plant_health/survey-programmes_en.htm, jaotis 3. Aruandlusvormid, 2. Vahepealne finantsaruanne.
   
   
      III LISA
      Artikli 4 kohaste heakskiidetud uuringukavasid käsitlevate iga-aastaste lõpparuannete (sh maksetaotluste) esitamiseks kasutatav erivorm on saadaval DG SANTE veebisaidil: http://ec.europa.eu/dgs/health_food-safety/funding/cff/plant_health/survey-programmes_en.htm, jaotis 3. Aruandlusvormid, 1. Iga-aastane lõplik tehniline ja finantsaruanne.